Nijolė Gulbinienė

Nijolė Gulbinienė (g. 1943 m. rugsėjo 25 d. Vadžgiryje, Jurbarko raj. - mirė 2016 m. liepos 9 d. Kaune) – Lietuvos muziejininkė.

 Biografija 
 Išsilavinimas 
1960 m. baigė Vadžgirio vidurinę mokyklą. 1961–1967 m. studijavo VU Gamtos mokslų fakultete. 1983 m. lapkričio 1 d. Baltarusijos S. Kirovo technologijos institute apgynė disertaciją tema "Ultragarso ir augimo stimuliatorių įtaka paprastosios eglės sėklų dygimui ir sėjinukų ir sodinukų augimui", agrarinių mokslų daktarė.

 Karjera 
Ilgametė Kauno Tado Ivanausko zoologijos muziejaus darbuotoja, vadovė. Muziejuje pradėjo dirbti 1977 m. zoologijos sektoriaus vadove. 1978–1981 m. muziejaus direktoriaus pavaduotoja, 1981–2016 m. – direktorė.Nijolė Gulbinienė ("Kas yra kas Lietuvoje", "Tūkstantmečio žmonės")

 Įvertinimas 
2015 m. birželio 5-ąją  (Pasaulinės aplinkos dieną) įteikta Aplinkos ministerijos Viktoro Bergo premija.https://www.bernardinai.lt/2015-06-08-viktoro-bergo-premija-nijolei-gulbinienei/ Premiją kas dveji metai skiria Aplinkos ministerija savo sistemos darbuotojams nuo 1995 m.https://am.lrv.lt/lt/apie-ministerija/premijos-ir-konkursai/viktoro-bergo-premija/ankstesniu-metu-premiju-laureatai-1 Viktoro Bergo, vieno iš svarbiausių aplinkos apsaugos sistemos Lietuvoje kūrėjų, vardu ji pavadinta 1997 m. N. Gulbinienė – tryliktoji šios premijos laureatė.Delfi.lt | T. Ivanausko zoologijos muziejaus direktorei - prestižinis apdovanojimas, 2015 06 08

 Šaltiniai 

Kategorija:Lietuvos muziejų direktoriai